Diari Oficial de la Generalitat Valenciana


Sumari del DOGV 6879, del 10-10-2012 (2012/9254)

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada número 9/12 interposat contra la Resolució de 9 de maig de 2012, del director general de Farmàcia i Productes Sanitaris.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9254


Data del document
:   25-09-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada número 9/12 interposat contra la Resolució de 9 de maig de 2012, del director general de Farmàcia i Productes Sanitaris. [2012/9254]  
Vist el recurs d'alçada núm. 9/12, interposat per Maria Teresa Sales Bonet, contra la Resolució del director general de Farmàcia i Productes Sanitaris de 9 de maig de 2012, publicada en el Diari Oficial de la Comunitat Valenciana número 6774, de 15 de maig de 2012, per mitjà de la qual ordena la publicació en el Diari Oficial de la Comunitat Valenciana de l'acord de la Comissió de Baremació pel qual establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, i examinats els fets següents, fets  
Primer. Mitjançant la Resolució del director general de Farmàcia i Productes Sanitaris de 7 d'abril de 2011, publicada en el Diari Oficial de la Comunitat Valenciana número 6504, de 18 d'abril de 2011, es va iniciar el procediment d'adjudicació de les autoritzacions d'obertura de noves oficines de farmàcia que indicaven els apartats 1, 2 i 3 de la Resolució de 7 d'abril de 2011 del director general de Farmàcia i Productes Sanitaris.  
Segon. En data 15 de febrer de 2012, es va publicar en el Diari Oficial de la Comunitat Valenciana número 6714 la Resolució del director general de Farmàcia i Productes Sanitaris de data 6 de febrer de 2012, per mitjà de la qual ordena la publicació de l'acord de la Comissió de Baremació pel qual establix la llista provisional dels participants en el procediment d'adjudicació d'autoritzacions d'obertura de noves oficines de farmàcia i atorga un termini de quinze dies perquè es formulen totes les al·legacions que es consideren oportunes sobre la puntuació obtinguda.  
Tercer. Per mitjà de la Resolució del director general de Farmàcia i Productes Sanitaris de 15 de maig de 2012, publicada en el Diari Oficial de la Comunitat Valenciana número 6774, de 15 de maig de 2012, s'ordena la publicació de l'Acord de la Comissió de Baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia.  
  
Quart. No conforme amb les llistes definitives publicades en esta resolució, Maria Teresa Sales Bonet, en data 15 de juny de 2012, interposa un recurs d'alçada en què manifesta la disconformitat amb la puntuació definitiva que li ha atorgat la comissió de baremació, responsable de valorar els mèrits al·legats per cada participant. En el recurs manifesta que no se li ha comptat com a mèrit la realització del Màster en Atenció Farmacèutica Comunitària en Situacions de Dependència i el Diploma de Farmàcia Assistencial, en l'apartat II.2 del barem de mèrits, de títols o diplomes per a l'exercici de funcions sanitàries. Al·lega com a fonament de les seues pretensions que, segons l'article 54.2 de la Llei de Règim Jurídic de les Administracions Publiques i del Procediment Administratiu Comú, la motivació legal per a l'exclusió ha de ser d'acord amb el que dispose la norma que regula la convocatòria.  
  
A més, al·lega que la Resolució 7 d'abril de 2012 del director general de Farmàcia i Productes Sanitaris disposa que els sol·licitants han de fer l'autobaremació dels mèrits d'acord amb el que establix el Decret 198/2033, de 3 octubre, que establix els criteris de selecció que s'apliquen en els procediments d'autorització de noves oficines de farmàcia. Entre eixos criteris no es troben els esgrimits per la comissió de baremació per a l'exclusió dels títols autobaremats.  
  
D'un altre costat, l'exclusió del Màster en Atenció Farmacèutica Comunitària en Situacions de Dependència i del Diploma de Farmàcia Assistencial suposa separar-se del criteri seguit en les tres convocatòries anteriors, en què sí que van ser valorats.  
I sol·licita que s'acorde fixar la seua baremació de mèrits definitiva en 44,21 punts, als quals s'afegiran els punts obtinguts en la prova escrita, 11,15 punts, que fan un total de 55,36 punts.  
Quint. El recurs interposat es va enviar a la comissió de baremació, que va emetre un informe que proposa desestimar-lo.  
Als fets anteriors s'apliquen els fonaments jurídics següents, fonaments jurídics  
Primer. L'Agència Valenciana de Salut és competent per a resoldre este recurs pel que disposen la Llei 5/1983, de 30 de desembre, de Govern Valencià; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, que aprova els Estatuts de l'Agència Valenciana de Salut; el Decret 164/2005, de 4 de novembre, del Consell de la Generalitat, pel qual modifica els Estatuts de l'Agència Valenciana de Salut; la Llei 6/1998, de 22 de juny, d'Ordenació Farmacèutica de la Comunitat Valenciana; la Llei 5/2003, de 28 de febrer, de la Generalitat, de modificació de l'article 18 de la Llei 6/1998, de 22 de juny; el Decret 149/2001, de 5 d'octubre, del Consell de la Generalitat Valenciana, que establix el procediment d'autorització de noves oficines de farmàcia; el Reial Decret 278/1980, de 25 de gener, sobre la transferència de competències en matèria de sanitat, i la i Llei 30/1992, de 26 de novembre, i les seues modificacions.  
  
Segon. Quant a la no-valoració del Màster en Atenció Farmacèutica Comunitària en Situacions de Dependència i el Diploma de Farmàcia Assistencial, de l'apartat II.2, Nombre de títols o diplomes per a l'exercici de funcions sanitàries», li va ser contestat a la recurrent en data 7 de maig de 2012, com a resposta a les seues al·legacions a la llistes provisionals:  
«En este apartat es consideraran valorables el diploma o títol de postgrau Farmacèutic Especialista en Ortopèdia, que concedixen diverses universitats espanyoles, així com els inclosos en la Llei 44/2003, de 21 de novembre, d'Ordenació de les Professions Sanitàries, els següents:  
2. Les professions sanitàries s'estructuren en els grups següents:  
  
a) De nivell de llicenciat: les professions per a l'exercici de les quals habiliten els títols de llicenciat en Medicina, en Farmàcia, en Odontologia i en Veterinària, i els títols oficials d'especialista en Ciències de la Salut per a llicenciats a què es referix el títol II d'esta llei.  
b) De nivell de diplomat: les professions per a l'exercici de les quals habiliten els títols de diplomat en Infermeria, en Fisioteràpia, en Teràpia Ocupacional, en Podologia, en Òptica i Optometria, en Logopèdia i en Nutrició Humana i Dietètica, i els títols oficials d'especialista en Ciències de la Salut per a estos Diplomats a què es referix el títol II d'esta llei».  
Quant a la norma que regula la convocatòria, es fa referència als títols o diplomes que habiliten la regulació i definició dels quals l'establix la Llei 44/2003, esmentada abans.  
Quant a l'exclusió, del còmput de mèrits de la recurrent, del Màster en Atenció Farmacèutica Comunitària en situacions de Dependència (de 720 hores) i del Diploma de Farmàcia Assistencial (de 240 hores), no s'ha produït, ja que s'han comptat en l'apartat II.4, Nombre d'hores en cursos de perfeccionament, juntament amb el Màster d'Atenció Farmacèutica en Situacions de Dependència 1a edició (de 600 hores) i el Curs d'Ús Racional del Medicament, Legislació, Salut Pública i Gestió Farmacèutica en l'Oficina de Farmàcia (de 100 hores), que fan un total en l'apartat II.4 de 1.660 hores, 60 hores més de les que la senyora Sales Bonet s'autobaremava en l'apartat II.4. doblement, perquè es comptava el Màster en Atenció Farmacèutica Comunitària en Situacions de Dependència i el Diploma de Farmàcia Assistencial en els apartat II.2. i II.4 del barem de mèrits.  
A la sol·licitant, en les convocatòries 2004, 2005 i 2006, ja li van ser comptades les titulacions en l'apartat II.4 i no en l'apartat II.2, com pretén la recurrent.  
Amb més motiu, hi ha diverses sentències: STSJCV 6223/2011 de 10/05/2011, STSJCV 6471/2011 de data 18.05.2011, STSJCV 3883/2008 de data 18.06.2008 i la Sentència del Tribunal Superior de Justícia número 730/2008 d'11.02.2008, que textualment fa: «?la no-valoració del Diploma de Fitoteràpia i del Curs d'Adaptació Pedagògica dels quals la comissió de baremació no va atorgar cap punt enfront dels dos punts que s'autobarema l'actor, la sala no pot considerar arbitrari ni desenraonat el criteri d'interpretació general per a tots els aspirants mantingut per la comissió en aplicar l'apartat II.2 del barem relatiu als títols o diplomes que habiliten per a l'exercici de funcions de caràcter sanitari. La Comissió justificant el seu criteri per referència als títols inclosos en la Llei 44/2003, d'Ordenació de les Professions Sanitàries?».  
Per tot això, la comissió de baremació proposa la desestimació del recurs interposat per la senyora Sales Bonet.  
Pels fets i fonaments jurídics anteriors, resolc:  
  
Desestimar el recurs d'alçada 9/12, interposat per Maria Teresa Sales Bonet, contra la Resolució del director general de Farmàcia i Productes Sanitaris de 9 de maig de 2012, publicada en el Diari Oficial de la Comunitat Valenciana número 6774, de 15 de maig de 2012, per mitjà de la qual ordena la publicació en el Diari Oficial de la Comunitat Valenciana de l'Acord de la Comissió de Baremació que establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia.  
  
Notifiqueu esta resolució a les persones interessades amb l'advertiment que posa fi a la via administrativa i que hi poden interposar un recurs contenciós administratiu en el termini de dos mesos, comptador a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana.  
  
València, 25 de setembre de 2012.- La secretària autonòmica de l'Agencia Valenciana de Salut: María Manuela García Reboll.